เรื่องร้องเรียน: ร้านขายอาหารขายข้าวแกงที่อยู่ปากซอย 11 ถนนบางบอน1 พนักงานร้านมีพฤติกรรมชอบเทเศษอาหารและน้ำล้างกระทะลงบนถนนลง บนท่อระบายน้ำที่อยู่ข้างร้านโดยตรงโดยไม่ใช้บ่อดักไขมัน บางครัเงก็สาดลงมาบนถนนโดยไม่สนใจผู้สัญจรไปมาด้วยมอเตอร์ไซค์หรือรถยนต์ทำให้ผู้พบเห็นตกใจ เกิดความรำคาญหลายครั้ง พอต่อว่าไปก็หงุดหงิดกัน อยากให้ทางกรุงเทพมหานครมาช่วยตรวจสอบร้านอาหารร้านนี้ว่าถูกหลักสุขาภิบาลหรือไม่  รวมทั้งอยากให้กรุงเทพมหานครช่วยแนะนำให้ร้านค้าร้านนี้รู้จักใช้บ่อดักไขมันเพื่อลดการอุดตันของไขมันหรือคราบไขมันในท่อระบายน้ำฝนด้วยเนื่องจากเข้าใกล้หน้าฝนแล้ว
การดำเนินการของเจ้าหน้าที่: กรณีร้องเรียนร้านขายอาหาร ถนนบางบอน 1 ซอย 11 แขวงคลองบางพราน เขตบางบอน กรุงเทพมหานคร เจ้าหน้าที่ได้ดำเนินการตรวจสอบแล้ว ขณะตรวจสอบไม่พบมีการเทเศษอาหารหรือเทน้ำลงบนถนน และพบว่าทางร้านมีที่สำหรับล้างจานและมีถังดักไขมันถูกต้องอยู่ด้านหลังร้าน ซึ่งเจ้าหน้าที่ได้ออกแบบตรวจแนะนำของเจ้าพนักงานฯ กำชับผู้ประกอบการไม่ให้ทิ้งเศษอาหารและเทน้ำหรือล้างอุปกรณ์ทำอาหารต่างๆลงบนถนนเด็ดขาด และให้ล้างภาชนะต่างๆในอ่างล้างจานที่มีถังดักไขมันเท่านั้น ทั้งนี้เจ้าหน้าที่จะได้ดำเนินการติดตามผลเป็นระยะต่อไป
ความเห็นของผู้แจ้ง: จนท กทม ทำงานรวดเร็วมาก  แต่คนงานร้านนี้เทลงถนนบ่อยๆครับ เดี๋ยวถ้าเจออีกจะส่งคลิปให้ครับ
พื้นที่: แขวงคลองบางพราน เขตบางบอน กรุงเทพมหานคร